Ceza dei Gezuati

Ła **Cieza de Santa Maria de'l Rozario**, comunemente pi conosùa co'l nome de **Cieza de i Gezuati** ła ze un edifisio łerigiozo situà a Venesia inte'l sestièr de Dorsoduro.

## Storia
El nome Gezuati el riva da l'órdene rełigiozo, soprimesto inte'l 1666, che inte l'area el gaveva na Cieza e soratuto un gran convento, cronpà po' dai doménegani.

Ła Cieza ła ze ła sede prensipałe de l'anpia parochia omònema, che ła se estende da ła Ponta de ła Dogana fin a San Trovazo. Ła ghe partien a ła parochia dei Gezuati come Ceze susidiarie ła Cieza de'l Spirito Santo e ła Bazéłega de Santa Maria de ła Sałute. Recasca inte'l teritorio de ła parochia dei Gezuati anca łe Cieze de Sant'Anjeze e de Santa Maria de ła Visitazione(dita anca dei Artigianelli), che łe Cieze conventuałe autonome zestìe diretamente dai frari che uncora ancùo i ga un só monastier ne łe midiàte adiacense.

## Descrisión de l'edificio,de l'interno e de ła fasàda
right|220 px|thumb|El sofìto de Giovanni Battista Tiepolo
L'atual edifisio el ze stà costruìo inte'l parìodo 1724-36 par conto dei frari doménegani, co l'agiuto econòmego de tuta ła sità, organizada oncora tramite łe Arte e Confraternite.
Architeto de ła Cieza A ze stà Giorgio Massari. Ła costrusión a l'esterno ła prezenta dei motivi paładiani mentre l'interno in stiłe baroco venesian el se prezenta a na navada. Notevołe A ze el vano abisdałe asè łuminozo, co statue e basorełievi de Giovanni Maria Morlaiter e el coro łinjeo drìo al grando alter mazor.

I afreschi de'l sofìto rafeguranti el siclo de ła Madona del Rosario, a cui ghe ze dedicada ła ceza, i ze stà reałizài da Zuane Batista Tiepolo.

Anca łe capełe łaterałe łe ze de prezevołe fatura e łe se difarensia in partegołar i depinti de ła prima capeła a sanca (*San Domenico che benedice un laico dell'ordine* senpre de'l Tiepolo), de ła tersa capeła a sanca (*Crocifissione* del Tintoretto), de'l primo altèr so ła drita (respetivamente *San Domenico e i frati domenicani*, entranbi òpara de Zuane Batista Piazzetta.

Ł'inpónente fasada ła domina el trato omònemo de ła Fondamenta de łe Zàtare e ła se specia diretamente sora el Canal de ła Zueca.

Łe statue ałegòreghe de łe cuatro vertù cardinałe che ła nobiłia łe ze stàe reałizàe intorno a'l 1737 e  łe rafegura: ła *Prudenza* de Gaetano Fusali, ła *Giustizia* de Fransesco Bonazza, ła *Fortezza* de Giuseppe Torretti e ła *Temperanza* de Alvise Tagliapietra.

## Sculture de Giovanni Maria Morlaiter

Aaron_by_Giovanni_Maria_Morlaiter.jpg|El profeta Aronne
S. Pietro GB Morlaiter in Santa Maria del Rosario - Gesuati.jpg|San Petrus
San Paolo di GB Morlaiter in Santa Maria del Rosario.jpg|San Paolo
Statue 1 GM Morlaiter Chiesa dei Gesuati Venice.jpg|El profeta Melchisedec


Conpleta el conpleso na alta cùboła rivestìa in pionbo, afiancada da do cazanse canpanarie.

## Łigadure foreste
* Descrizione dell'interno (Pdf)

## Note


## Altre somegie

File:Gesuati church Venice May 09.jpg|Céxa dei Gesuati
File:Chiesa di Santa Maria del Rosario o dei Gesuati 1.JPG
File:Chiesa di Santa Maria del Rosario o dei Gesuati 2.JPG
File:Chiesa di Santa Maria del Rosario o dei Gesuati 3.JPG
File:Gesuati frontal.JPG|Ła Ceza vista danànsi
File:Gesuati.jpg|Ła Ceza vista dal Canàl de ła Zueca
File:Water ferry transport venice.jpg|Mexo de traspòrto danànsi a ła Ceza dei Gesuati
File:Zattere ai Gesuati.jpg|Zàtare ai Gesuati


## Łigamenti foresti
* Descrizione dell'interno (Pdf)

## Altri progeti